nahid-hub/BLUGE-bengali-wikipedia-section-title-prediction huggingface dataset:
২১ বছর বয়সে আন্তর্জাতিক ক্রিকেটে যাত্রা শুরু হয় তার। এরপর থেকে দ্রুতলয়ে খেলায় অংশ নিতে থাকেন। এগারোটি অর্ধ-শতকের সন্ধান পান। এছাড়াও সকল স্তরের ক্রিকেটে তার ব্যাটিং গড় ২৫-এর ওপরে।

১২ সেপ্টেম্বর, ২০১৩ তারিখে উত্তরাঞ্চলীয় নর্থ-ওয়েস্ট প্রভিন্সের পচেফস্ট্রুমে অনুষ্ঠিত টুয়েন্টি২০ আন্তর্জাতিকে প্রথমবারের মতো খেলেন। ৯ মার্চ, ২০১৬ তারিখে সিরিজের তৃতীয় টি২০ খেলায় স্বল্প সংগ্রহের প্রভূতঃ ভূমিকা রাখেন। কেপটাউনে অনুষ্ঠিত ঐ খেলায় সফরকারী ওয়েস্ট ইন্ডিজের বিপক্ষে নাটকীয়ভাবে চার রানে জয়ের পাশাপাশি ২-১ ব্যবধানে সিরিজ জয় করে দক্ষিণ আফ্রিকা দল। এতে তিনি দলের পক্ষে সর্বোচ্চ অপরাজিত ৩৩ রান তোলেন।

সঠিক অনুচ্ছেদ শিরোনাম কোনটি?
titleA. খেলোয়াড়ী জীবন
titleB. কাউন্টি ক্রিকেট
titleC. একদিনের আন্তর্জাতিক
titleD. আইসিসি মহিলা বিশ্ব টুয়েন্টি২০
উত্তর: titleA
১৯৫২-৫৩ মৌসুমে অস্ট্রেলিয়া সফর শেষে দলের সাথে নিউজিল্যান্ড অভিমুখে যাত্রা করেন। দুই-টেস্ট নিয়ে গড়া সিরিজে তিনি আরও চার উইকেট পান। অকল্যান্ডের ইডেন পার্কে অনুষ্ঠিত দ্বিতীয় ও সর্বশেষ টেস্টে ১১ নম্বরে ব্যাটিংয়ে নেমে ১৭ রান করেন। এটিই টেস্টে তার প্রথম রান সংগ্রহ ছিল ও পরবর্তীতে এটি নিজের সর্বোচ্চ সংগ্রহ হিসেবে পরিগণিত হয়।

১৯৫৩-৫৪ মৌসুমে ঘরোয়া পর্যায়ের কারি কাপ প্রতিযোগিতা নিউজিল্যান্ড দলের সফরের কারণে স্থগিত হয়ে যায়। এডি ফুলার ঐ মৌসুমে সব মিলিয়ে মাত্র তিনটি প্রথম-শ্রেণীর ক্রিকেট খেলায় অংশ নেন। মাত্র পাঁচ উইকেট পান তিনি। অন্যদিকে, দক্ষিণ আফ্রিকার টেস্ট আঙ্গিনায় বোলিং আক্রমণ পরিচালনার্থে নিল অ্যাডককের আবির্ভাব ঘটে। 

সঠিক অনুচ্ছেদ শিরোনাম কোনটি?
titleA. ইংল্যান্ড গমন
titleB. প্রথম-শ্রেণীর ক্রিকেট
titleC. নিউজিল্যান্ড গমন
titleD. আন্তর্জাতিক ক্রিকেট
উত্তর: titleC
মনস্টার হলো সাধারণত কাল্পনিক প্রতিআক্রমান বা "রোল-প্লেয়িং" গেমস এবং ভিডিও গেমসগুলোতে যুদ্ধ করার জন্য শত্রু হিসেবে আবির্ভূত হয়। তারা এলিয়েন, কোন কাল্পনিক প্রাণী, বৃহদাকার সত্ত্বা বা সাধারণ প্রাণীদের পরিবর্তিত সংস্করণ।

বিশেষকরে "রোল-প্লেয়িং" গেমসগুলোতে “দানব” হলো বিভিন্ন স্তরে প্রতিদ্বন্দ্বী চরিত্র যারা খেলোয়াড়দের দ্বারা যুদ্ধ করে। সেনটিয়েন্ট ফিকশনাল রেস সাধারণত দানব হিসেবে নির্দেশ করে না। অন্য সময়ে বিষয়টি নিরপেক্ষ সংজ্ঞা বহন করে, যেমন- পকেমন ফ্রাঞ্চিস-এ একটি বাস্তব প্রাণী বা বস্তু কল্পিত প্রাণী হিসেবে ব্যবহৃত হয়। গেমস এর সকল চরিত্রকেই “দানব” হিসেবে নির্দেশ করা যেতে পারে।

সঠিক অনুচ্ছেদ শিরোনাম কোনটি?
titleA. সাহিত্যে দানব
titleB. দ্বিতীয় বিশ্বযুদ্ধ পরবর্তী দানব কেন্দ্রিক চলচ্চিত্র
titleC. চলচ্চিত্রে
titleD. গেমস
উত্তর: titleD
বাদশাহ আবদুল আজিজ ইবনে সৌদের জ্যেষ্ঠ সন্তানদের অন্যতম হওয়ায় ফয়সাল বেশ কিছু গুরুত্বপূর্ণ দায়িত্বপালন করেছেন। হাইল বিজয় ও আসিরের উপর প্রাথমিক নিয়ন্ত্রণের পর ১৯২২ সালে তাকে ছয় হাজার যোদ্ধার সাথে এসকল প্রদেশে পাঠানো হয়। বছরের শেষনাগাদ তিনি আসিরের উপর পূর্ণ নিয়ন্ত্রণ স্থাপন করেন।

১৯২৫ সালে ফয়সাল হেজাজে বিজয় অর্জন করেন। তাকে ও মুহাম্মদ বিন আবদুল আজিজকে ইখওয়ানের দায়িত্ব দেয়া হয়। ১৯২৬ সালে ফয়সাল হেজাজের শাসক নিয়োগ পান। শাসনামলে তিনি প্রায়ই স্থানীয় নেতাদের সাথে আলোচনা করতেন।

১৯৩০ সালে ফয়সাল পররাষ্ট্রমন্ত্রী হন। বাদশাহ হওয়ার পরও এই দায়িত্ব পালন করেছেন। এসময় তিনি কয়েকবার ইউরোপ সফর করেছেন। ১৯৩২ সালে তিনি পোল্যান্ড ও ১৯৩৩ সালে রাশিয়া সফর করেন।

সঠিক অনুচ্ছেদ শিরোনাম কোনটি?
titleA. ব্যক্তিগত জীবন
titleB. আধুনিকীকরণ
titleC. প্রাথমিক অভিজ্ঞতা
titleD. সৌদি আরবের বাদশাহ
উত্তর: titleC
সংখ্যালঘু হিন্দু পরিবারের সন্তান বিশ্বজিতের বাবার নাম অনন্ত দাস, মায়ের নাম মা কল্পনা রানী ঘোষ। সে ছিল শান্ত প্রকৃতির মানুষ। হাঙ্গামা-হুজ্জত একেবারেই পছন্দ করতো না। একটু ভীরু স্বভাবী ছিল। মিছিলে কখনো যায় না। রাজনীতি করতো না।
২০০৬ সালে ঢাকার শাঁখারী বাজারে দর্জির কাজ শুরু করে বিশ্বজিৎ। দোকানের নাম ছিল নিউ আমন্ত্রণ টেইলার্স। বড় ভাইয়ের দোকান।

নিহত বিশ্বজিৎ দাসের শেষকৃত্য রোববার রাতেই শরীয়তপুরের নড়িয়া উপজেলার ভোজেশ্বর দাস পাড়া গ্রামে পারিবারিক শ্মশানে সম্পন্ন হয়।

সঠিক অনুচ্ছেদ শিরোনাম কোনটি?
titleA. ঘটনার বর্ণনা
titleB. বিশ্বজিতের পরিচয়
titleC. প্রতিক্রিয়া
titleD. পরিকল্পনা
উত্তর: titleB
হাট বে একটি গভীর জলের বন্দর, যা প্রবাল প্রাচীরের একটি ফাঁকে অবস্থিত। দ্বীপের পূর্ব উপকূল অবস্থিত এই বন্দর লিটল আন্দামান দ্বীপের প্রবেশ বিন্দু। প্রতিদিনের নৌপরিষেবাগুলি হাট বে জেটি থেকে দশ ঘণ্টা জলযানে যাত্রা করে পোর্ট ব্লেয়ারের সাথে সংযুক্ত করে।
অতিরিক্তভাবে, পবন হান্স লিমিটেডের একটি হেলিকপ্টার পরিষেবা রয়েছে এবং পোর্ট ব্লেয়ার ও হাট বে এর মধ্যে একটি সমুদ্র বিমান সংযোগ উপলব্ধ রয়েছে। হেলিকপ্টার বা সমুদ্রের বিমানে উড়ানের সময়টি প্রায় 40 মিনিটের মতো।

সঠিক অনুচ্ছেদ শিরোনাম কোনটি?
titleA. জনসংখ্যার উপাত্ত
titleB. পরিবহন
titleC. প্রশাসন
titleD. ভ্রমণব্যবস্থা
উত্তর: titleB
অধ্যাপক একজন স্বীকৃত শিক্ষাবিদ। উত্তর ইউরোপ সহ অধিকাংশ কমনওয়েলথ দেশে প্রফেসর বিশ্ববিদ্যালয়ের সর্বোচ্চ পদ। যুক্তরাষ্ট্র এবং কানাডায় অধ্যাপক সর্বোচ্চ পদ কিন্তু বিশাল অংশ এটা অর্জন করে থাকে, প্রায় এক চতুর্থাংশ। অত্র অঞ্চলে অধ্যাপক হচ্ছে ডক্টরেট ডিগ্রি বা সম ধর্মী যোগ্যতা শিক্ষাবিদ যাদের চার বছর কলেজ এবং বিশ্ববিদ্যালয়ে শিক্ষাকতা করার অভিজ্ঞতা রয়েছে। এমিরেটাস অধ্যাপক হচ্ছেন সেই সকল অবসরপ্রাপ্ত অধ্যাপক যাদেরকে বিশ্ববিদ্যালয় তাদের মূল্য এবং চলমান গবেষণার কারণে রেখে দিতে চান। এমিরেটাস অধ্যাপকগণ কোন প্রকার বেতন পান না কিন্তু তাদেরকে অফিস বা গবেষণার জায়গা দেওয়া হয় এবং গ্রন্থাগার, গবেষণাগার ইত্যাদি ব্যবহারের সুযোগ দেওয়া হয়।

সহকারী অধ্যাপক এবং সহযোগী অধ্যাপক পদে অধ্যাপক শব্দটি ব্যবহার করা হয় কিন্তু কিছু ইউরোপীয় দেশে এই সকল পদের ব্যক্তিকে অধ্যাপক হিসেবে মূল্যায়ণ করা হয় না। অস্ট্রেলিয়াতে সহযোগী অধ্যাপকের পদটিকে বলা হয় "পাঠক" যারা উর্ধ্বতন প্রভাষকের উপরে এবং পূর্ণ অধ্যাপকের নিচে।

পৃথিবীর অনেক দেশের বিশ্ববিদ্যালয় উল্লেখযোগ্য শিল্পী, খেলোয়াড় এবং বিদেশী সম্মানিতকে সম্মানসূচক অধ্যাপক উপাধি দিয়ে থাকে। অধ্যাপক হতে যেসব একাডেমিক যোগ্যতা প্রয়োজন হয় সেসব এদের ক্ষেত্রে প্রযোজ্য হয় না এবং এরা কোন অধ্যাপকীয় দায়িত্ব পালন করেন না। এরকম প্রফেসরগণ সেই প্রতিষ্ঠানের কোন একাডেমিক কাজও করেন না। সাধারণত অধ্যাপক পদটি শিক্ষকদের জন্যই ব্যবহার করা হয়ে থাকে।

সঠিক অনুচ্ছেদ শিরোনাম কোনটি?
titleA. শিক্ষা অধ্যাপক
titleB. ব্যাকরণ
titleC. বর্ণনা
titleD. নেদারল্যান্ডস
উত্তর: titleC
নারী জাগরণের পথিকৃত বেগম রোকেয়া সাখাওয়াত হোসেনের স্মৃতি রক্ষায় মাননীয় প্রধানমন্ত্রীর ঐকান্তিক ইচ্ছায় ৩,৫৩,০০,০০০/-টাকা ব্যয়ে ১ জুলাই, ২০০১ সালে রংপুর জেলার মিঠাপুকুর উপজেলাধীন পায়রাবন্দ গ্রামে বেগম রোকেয়ার নিজ বাড়ী সংলগ্ন ও বেগম রোকেয়ার বাড়ি সংলগ্ন প্রাচীন মসজিদের সামনে ৩.১৫ একর ভূমিতে ‌‍বেগম রোকেয় স্মৃতিকেন্দ্র স্থাপিত হয়।নির্মিতি অবকাঠামোর মধ্যে রয়েছে মুলভবন -১৪,৭১০ বর্গফুট ,২৫০ আসনের সুসজ্জিত মিলনায়তন (শব্দ নিয়ন্ত্রণ ব্যবস্থাসহ),১০০ আসনের সুসজ্জিত সেমিনার কক্ষ, ৫০ জন পাঠকের পাঠ সুবিধাসহ ১০ হাজার গ্রন্থের ধারণ ক্ষমতাসহ সুসজ্জিত গ্রন্থাগার এবং প্রয়োজনীয় আসবাবপত্রসহ গবেষণা কক্ষ।

সঠিক অনুচ্ছেদ শিরোনাম কোনটি?
titleA. বেগম রোকেয়া স্মৃতিকেন্দ্র
titleB. অবস্থান
titleC. বিবরণ
titleD. তথ্যসূত্র
উত্তর: titleA
খ্রো-ফু-লো-ত্সা-বা-ব্যাম্স-পা-দ্পাল শাব উপত্যকায় তামা দিয়ে তৈরী চল্লিশ মিটার উচ্চ একটি মৈত্রেয় বুদ্ধ নির্মাণ করান। ১২০১ খ্রিষ্টাব্দে এই মূর্তি নির্মাণের পরিকল্পনা শুরু হয়, ১২০৩ খ্রিষ্টাব্দে কাজ শুরু হয় এবং আরো দশ বছর পরে এই নির্মাণ সম্পন্ন হয়। শাক্যশ্রীভদ্র ও বুদ্ধশ্রীকে দর্শন করতে আসা অসংখ্য পুণ্যার্থীদের উপহার সামগ্রী থেকে এই মূর্তি নির্মাণের খরচ উঠে আসে। ১৭১৭ খ্রিষ্টাব্দে মঙ্গোল আক্রমণে এই মূর্তি ধ্বংসপ্রাপ্ত হয়।

সঠিক অনুচ্ছেদ শিরোনাম কোনটি?
titleA. খ্রো-ফু-ব্কা'-ব্র্গ্যুদ
titleB. মৈত্রেয় মূর্তি
titleC. অনুবাদ
titleD. জন্ম ও শিক্ষা
উত্তর: titleB
অক্টোবর মাসে নোবেল পুরস্কারের জন্য নির্ধারিত কমিটি এবং ইনস্টিটিউশন বিজয়ীগণের নাম ঘোষণা করে। অতঃপর ডিসেম্বর মাসের ১০ তারিখে আলফ্রেড নোবেলের মৃত্যুদিনে আনুষ্ঠানিকভাবে পুরস্কার প্রদান করা হয়। স্টকহোমে সুইডেনের রাজার হাত থেকে নোবেল বিজয়ীগণ পুরস্কার গ্রহণ করেন। পুরস্কারের মধ্যে থাকে একটি সনদ, একটি স্বর্ণপদক এবং অর্থমূল্যের রশিদ। প্রতিবছর একটি বিষয়ে সর্বোচ্চ তিনজনকে পুরস্কার প্রদান করা হয়।

সঠিক অনুচ্ছেদ শিরোনাম কোনটি?
titleA. পুরস্কার
titleB. পুরস্কার বিতরণী
titleC. নোবেল পুরস্কার ডিপ্লোমা
titleD. মনোনয়ন এবং নির্বাচন
উত্তর: titleB
অভিযাত্রী দলটির নামমাত্র প্রধান ছিলেন মহেন্দ্র প্রতাপ, এবং জার্মানির কাইজারের প্রতিনিধি ছিলেন ফন হেন্টিগ। মহেন্দ্র প্রতাপকে সঙ্গে যাত্রা করা ও আফগান আমিরের নিকট জার্মানির কূটনৈতিক প্রতিনিধিত্ব করা ছিল হেন্টিগের দায়িত্ব। অভিযানটির অর্থায়নে ইস্তাম্বুলের "ডইচ ব্যাংকের" একটি হিসাবে ১,০০,০০০ পাউন্ড স্টার্লিং সমমূল্যের স্বর্ণ গচ্ছিত করা হয়। এছাড়াও আমিরের জন্যে উপহার হিসেবে স্বর্ণ ও অন্যান্য উপহারসামগ্রী প্রেরণ করা হয়, যার মধ্যে ছিল রত্নখচিত হাতঘড়ি, স্বর্ণের ঝর্ণা কলম, রত্নখচিত রাইফেল, দূরবীন, ক্যামেরা, আলোকচিত্র-প্রক্ষেপন যন্ত্র (প্রোজেক্টর) এবং একটি অ্যালার্ম ঘড়ি।

অভিযানটি তত্ত্বাবধান করার দায়িত্ব অর্পিত হয় তুরস্কে নিযুক্ত জার্মান রাষ্ট্রদূত, হান্স ফন ওয়াঙ্গেনহাইমের ওপর। তবে তিনি অসুস্থ থাকায় তাঁর হয়ে এ দায়িত্ব পালন করেন যুবরাজ জু হোয়েনলোয়া-ল্যাঙ্গেনবার্গ। ১৯১৫ সালে ওয়াঙ্গেনহাইমের মৃত্যুর পর, তাঁর স্থলাভিষিক্ত হন কাউন্ট ফন উল্ফ-মেটারনিচ। তবে অভিযাত্রার সঙ্গে তাঁর কোন যোগাযোগই ছিল না।

সঠিক অনুচ্ছেদ শিরোনাম কোনটি?
titleA. সংগঠন
titleB. নসরুল্লাহর সঙ্গে সাক্ষাত
titleC. আফগানিস্তান
titleD. আমির হাবিবুল্লাহর সঙ্গে সাক্ষাত
উত্তর: titleA
প্রাথমিক শিক্ষা গ্রহণের পর মধুসূদন গুপ্ত কলকাতা সংস্কৃত কলেজের আয়ুর্বেদ বিভাগে ভর্তি হন। শিক্ষাগ্রহণকালে তিনি আয়ুর্বেদে অসাধারণ দক্ষতা অর্জন করেন। পাশাপাশি তিনি সংস্কৃত, ন্যায়শাস্ত্র, অলংকার প্রভৃতি বিষয়ে শিক্ষাগ্রহণ করেন ও যথেষ্ট বৈদগ্ধ্যের পরিচয় দেন। সংস্কৃত কলেজে ভর্তির আগে তিনি রাম কবিরাজ নামে এক বৈদ্যের কাছে রোগ নির্ণয় ও ওষুধ দেওয়ার প্রাথমিক শিক্ষা নেন। বিভিন্ন বৈদ্যের সঙ্গে গ্রামে গ্রামে রোগী দেখতে গিয়ে তিনি অভিজ্ঞতা অর্জন করেন। এই অভিজ্ঞতা তাঁকে চিকিৎসাশাস্ত্র সম্বন্ধে ব্যুৎপত্তি অর্জনে পরবর্তীতে সাহায্য করেছিল।

সংস্কৃত কলেজে আয়ুর্বেদশাস্ত্র সম্পর্কে পাঠরত অবস্থায় তিনি শারীরতত্ত্ব সম্বন্ধে আকৃষ্ট হন। কাঠ বা মোম নির্মিত অস্থি দেখে ও বিভিন্ন জীবজন্তুর দেহ ব্যবচ্ছেদের মাধ্যমে ব্যবচ্ছেদ কার্যে অভিজ্ঞতা অর্জন করেন।

সঠিক অনুচ্ছেদ শিরোনাম কোনটি?
titleA. মৃত্যু
titleB. শিক্ষা জীবন
titleC. চিকিৎসাজীবন
titleD. অনুবাদকার্য
উত্তর: titleB
বলকান থেকে ইউফ্রেটিস সাম্রাজ্য পর্যন্ত শাসন করেছিল এই পূর্ব রোমান সাম্রাজ্য যা এখন বাইজেন্টাইন সাম্রাজ্য নামে পরিচিত।এরা ক্রমবর্ধমানভাবে পরিচিতি পেয়েছিল এবং খ্রিষ্টধর্মের প্রতি অন্ধবিশ্বাসী ছিল। মধ্যপ্রাচ্যে অনেক জায়গাতে তাদের খ্রিষ্টধর্ম মতবাদ প্রতিষ্ঠার হুকুম এবং বিশ্বাসীদের মধ্যে ধর্মীয় ফাটল ধরায়।এই সময়ে গ্রিকরা এই অঞ্চলের লিঙ্গুয়া ফ্রাঙ্কা তে পরিনত হয়, যদিও সিরিয়াক ও হিব্রু জাতি তখন টিকে ছিল। বাইজেন্টাইন বা গ্রিক শাসনকালে লেভেন্টমেট এলাকা স্থায়িত্ব ও উন্নতির যুগে।

সঠিক অনুচ্ছেদ শিরোনাম কোনটি?
titleA. উসমানীয় সাম্রাজ্যের পরাজয় ও ভাগ
titleB. সংস্কারের দিকে উসমানীয় প্রচেষ্টা
titleC. ব্রাজেন্টান সাম্রাজ্য বা পূর্ব রোমান সাম্রাজ্য
titleD. গ্রিক ও রোমান সাম্রাজ্য
উত্তর: titleC
স্কুল শিক্ষা শেষে আজমল মাসরুর লন্ডনে অবস্থিত স্কুল অফ ওরিয়েন্টাল এ্যন্ড আফ্রিকান স্টাডিজ (এসওএস)-এ রাজনীতি ও আরবী বিষয়ে পড়াশুনা করেন। মাসরুর শিক্ষাজীবনে একাধিক ছাত্র ও ইসলামী সংগঠনের সাথে সক্রিয়ভাবে জড়িত ছিলেন। তার শখ ও আগ্রহের বিষয়গুলোর মধ্যে রয়েছে নব্য সংস্কৃতি, বিভিন্ন দেশে প্রচলিত খাবার, ব্যাডমিন্টন খেলা এবং সমাজ, ইতিহাস ও রাজনীতি বিষয়ে পড়াশুনা করা।

সঠিক অনুচ্ছেদ শিরোনাম কোনটি?
titleA. ইমাম
titleB. শিক্ষা
titleC. প্রাথমিক জীবন
titleD. কর্ম ও দৃষ্টভঙ্গি
উত্তর: titleB
১৯৬১ সালে পাকিস্তান আণবিক শক্তি কমিশনে যোগদানের মাধ্যমে তার কর্মজীবন শুরু হয়। পি. এইচ. ডি ডিগ্রি লাভ করার পর ১৯৬৫ সালে দেশে ফিরে এসে তিনি ঢাকায় আণবিক শক্তি কেন্দ্রে সিনিয়র সায়িন্টিফিক অফিসার হিসেবে যোগ দেন। কর্মদক্ষতার জন্য তিনি ১৯৭০ সালে অত্যন্ত অল্প বয়সে আণবিক শক্তি কমিশনের পরিচালক হিসেবে দায়িত্ব পান। ১৯৭৮ সাল পর্যন্ত তিনি এই দায়িত্ব পালন করেন। ১৯৬১-১৯৮২ সাল পর্যন্ত দীর্ঘ ২১ বছর যাবৎ ড. আলী আণবিক শক্তি কমিশনের বিভিন্ন গুরুত্বপূর্ণ পদে বহাল ছিলেন। ১৯৭৩ সালে ঢাকা বিশ্ববিদ্যালয় একটা স্পেশাল সাইটেশনের মাধ্যমে ড. আলীকে ঢাকা বিশ্ববিদ্যালয়ের অনারারি প্রফেসর অব ফিজিক্স করে তাকে একটা বিরল সম্মাননা প্রদান করে। ১৯৮২ সালে তিনি ঢাকা বিশ্ববিদ্যালয়ের পদার্থবিজ্ঞান বিভাগের অধ্যাপক হিসেবে নিযুক্ত হন। ১৯৯২-১৯৯৬ সাল পর্যন্ত বাংলাদেশ উন্মুক্ত বিশ্ববিদ্যালয়ের প্রতিষ্ঠাতা উপাচার্য হিসাবে দায়িত্ব পালন করেন। ২০০২ সাল হতে ২০১০ সাল সময় পর্যন্ত সাউথ ইস্ট বিশ্ববিদ্যালয়ের প্রতিষ্ঠাতা উপাচার্য হিসাবে দায়িত্ব পালন করেছেন।

সঠিক অনুচ্ছেদ শিরোনাম কোনটি?
titleA. কর্মজীবন
titleB. কোরআন ও বিজ্ঞান ভিত্তিক গ্রন্থ রচনা
titleC. সম্মাননা
titleD. আগ্রহের বিষয়
উত্তর: titleA
কলকাতা মেট্রোর লাইন ৪-এর অন্তর্গত সত্যজিৎ রায় মেট্রো স্টেশনটি গঠনগতভাবে একটি উত্তোলিত মেট্রো স্টেশন। স্টেশনের মোট ৩ টি স্তর রয়েছে। প্রথম স্তর বা ভূমি স্তরে স্টেশনের প্রবেশ পথ ও প্রস্থান পথ শুরু বা শেষ হয়। দ্বিতীয় স্তর বা এল১ বা মধ্যবর্তী স্তরে স্টেশনের ভাড়া নিয়ন্ত্রণ, স্টেশন এজেন্ট, মেট্রো কার্ড ভেন্ডিং মেশিন, ক্রসওভার প্রভৃতি অবস্থিত। তৃতীয় স্তর বা এল২ বা অন্তিম স্তরে প্ল্যাটফর্ম ও রেল ট্র্যাক অবস্থিত। স্টেশনটি ২০০ মিটার দীর্ঘ এবং ২৫ মিটার চওড়া।

সঠিক অনুচ্ছেদ শিরোনাম কোনটি?
titleA. বিদ্যুৎ ও সংকেত ব্যবস্থা
titleB. পরিষেবা
titleC. পরিকাঠামো
titleD. গঠন
উত্তর: titleD
মে মাসের দ্বিতীয় রোববারকে "মা দিবস" হিসাবে উদযাপনের ঘোষণা দেয়া হয় ১৯১৪ খ্রিষ্টাব্দের ৮ মে মার্কিন কংগ্রেসে। আর তখন থেকেই এই দিনে সারা বিশ্বব্যাপী পালিত হচ্ছে মা দিবস। বিশ্বের প্রায় ৪৬টি দেশে প্রতিবছর দিবসটি পালিত হয় হয়। কথিত আছে, ব্রিটেনেই প্রথম শুরু হয় মা দিবস পালনের রেওয়াজ, কেননা সেখানে প্রতিবছর মে মাসের চতুর্থ রোববারকে মাদারিং সানডে হিসাবে পালন করা হতো। তবে সতের শতকে মা দিবস উদযাপনের সূত্রপাত ঘটান মার্কিন সমাজকর্মী জুলিয়া ওয়ার্টস। মায়ের সঙ্গে সময় দেয়া আর মায়ের জন্য উপহার কেনা ছিল তার দিনটির কর্মসূচিতে। এরপর যুক্তরাষ্ট্রের পশ্চিম ভার্জিনিয়াতে প্রথম মা দিবস পালন করা হয় ১৮৫৮ খ্রিষ্টাব্দের ২ জুন। মার্কিন প্রেসিডেন্ট উড্রো উহলসন সর্বপ্রথম মা দিবসকে সরকারি ছুটির দিন হিসাবে ঘোষণা করেন। মা দিবসের উপহার সাদা কার্নেশন ফুল খুব জনপ্রিয়। আর বাণিজ্যিকভাবে, "মা দিবস" বিশ্বের তৃতীয় বৃহত্তম কার্ড আদান-প্রদানকারী দিবস। মার্কিন যুক্তরাষ্ট্রের এক সমীক্ষায় দেখা গেছে "মা দিবস"-এ অন্যান্য দিনের তুলনায় অনেক বেশি ফোন করা হয়।

সঠিক অনুচ্ছেদ শিরোনাম কোনটি?
titleA. হিন্দু ধর্মে ‍মা
titleB. মা দিবস
titleC. ইসলাম ধর্মে ‍মা
titleD. কাব্য সাহিত্যে মা
উত্তর: titleB
দক্ষিণ ভারতে মেসোলিথিক যুগ স্থায়ী হয় ২৫০০ খ্রিষ্টপূর্বাব্দ পর্যন্ত। এই অঞ্চলের মাইক্রোলিথ উৎপাদনগুলি ৬০০০ থেকে ৩০০০ খ্রিষ্টপূর্বাব্দের মধ্যবর্তীকালীন বলে প্রত্যয়িত হয়েছে। ২৫০০ থেকে ১০০০ খ্রিষ্টপূর্বাব্দ পর্যন্ত স্থায়ী হয় নিওলিথিক যুগ। মেগালিথিক সমাধিক্ষেত্রগুলি থেকে অনুমিত হয় এরপর লৌহযুগের সূত্রপাত ঘটেছিল। তিরুনেলভেলি জেলার আদিচানাল্লুর ও উত্তর ভারতে তুলনামূলক খননকার্য চালিয়ে জানা গেছে যে মেগালিথিক সংস্কৃতি উত্তর ভারত থেকে দক্ষিণ ভারতে অনুপ্রবিষ্ট হয়েছিল।
প্রাচীনতম লেখ উপাদানগুলি খ্রিষ্টপূর্ব পঞ্চম শতাব্দীতে লিখিত হয়েছিল। তামিল-ব্রাহ্মী লিপিতে খোদিত এই লেখগুলি থেকে দাক্ষিণাত্যে বৌদ্ধধর্মের প্রসারের কথা জানা যায়।

সঠিক অনুচ্ছেদ শিরোনাম কোনটি?
titleA. ঔপনিবেশিক যুগ
titleB. নায়ক রাজ্যসমূহ
titleC. পাণ্ড্য
titleD. প্রাগৈতিহাসিক যুগ
উত্তর: titleD
ইতিমধ্যেই মুসলমানগণ- গাজা আত্মসমর্পণে আগে রাজধানীর গ্রিক-ভাষী খ্রিস্টান জনগোষ্ঠীর মধ্যে ইসলাম গ্রহণ করে। বাইজেন্টাইন যুগের শেষের দিকে, গাজা, মক্কা থেকে আরব বণিকদের একটি ক্রমবর্ধমান প্রভাবশালী গ্রুপের বাড়িতে হয়ে উঠে। উমর ইবনুল খাত্তাব সহ, যিনি পরবর্তীতে ইসলামী খিলাফতের দ্বিতীয় শাসক হন। মুহাম্মদ ইসলামের নবী হওয়ার আগেই শহরে একবারের বেশি পরিদর্শন করেন। ৬৩৪ সালে গাজা খালিদ বিন ওয়ালিদ সহায়তায় সাধারণ আমর ইবনুল আস অধীনে রাশিদুন সেনাবাহিনী দ্বারা অবরুদ্ধ হয়, পরে বাইজেন্টাইন সাম্রাজ্য ও কেন্দ্রীয় ফিলিস্তিনে রাশিদুন খিলাফতের মধ্যে আজনাদায়নের যুদ্ধে। আজনাদায়নের যুদ্ধে মুসলমানদের বিজয় ফিলিস্তিনের গ্রামাঞ্চলের অনেক বেশি তাদের নিয়ন্ত্রণ দেয়, কিন্তু গাজা সেনাদুর্গের সঙ্গে প্রধান শহরগুলোতে পায় না। উমর, আবু বকর পদানুবর্তী খলিফা (খিলাফতের প্রধান) সঙ্গে, রাশিদুন বাহিনী বাইজেন্টাইন অঞ্চল অতিক্রমকারী এ শক্তিশালী প্রচেষ্টা দেখাতে থাকে। গাজায় তিন বছর আবরধ ছলাকালিন, শহরের ইহুদি সম্প্রদায় বাইজেন্টাইনের পাশাপাশি প্রতিদ্বন্দিতা করতে থাকে। ৬৩৭ সালের গ্রীষ্মে, আমর বাহিনী ঘেরাও ভেঙে এবং গাজা দখল করে, বাইজান্তাইনের প্রান নাস করে, কিন্তু এখানকার অধিবাসীরা সুরক্ষিত থাকে।

মুসলিম আরবদের আগমনের গাজা আমূল পরিবর্তন আনা হয়, কাথিদাল অফ জন ব্যাপ্টিস্ট (যা আগে মারান্স ের মন্দির ছিল) সহ অন্যান্য গিরজা মসজিদে পরিবরতন করা হয়। কাথিদাল অফ জন ব্যাপ্টিস্ট, মসজিদ আল-উমরি আল-কাবির মসজিদে রুপান্তরিত হয়। গাজার বাসিন্দা তাদের ধর্ম রাজধানীর গ্রামাঞ্চলের বিপরীতে অপেক্ষাকৃত দ্রুত ইসলাম গ্রহণ করে।

অবশেষে, আরবি সরকারী ভাষা হয়ে ওঠে।

সঠিক অনুচ্ছেদ শিরোনাম কোনটি?
titleA. আরব রাজবংশ
titleB. ক্রুসেডার এবং আযুবিদ শাসন
titleC. আরব খিলাফত
titleD. রাশিদুন শাসন
উত্তর: titleD
ট্রামওয়ে ১৮৭৬সালে ঘোড়ারগাড়ি দ্বারা শুরু হয়। প্রথম ট্রামওয়ে কার্লসপ্লাটজ (স্তাচুস) থেকে বড় হতে থাকে, যেটি মিউনিখ ট্রাম নেটওয়ার্কের কেন্দ্রবিন্দু। ২বছর পর, "সোসাইটি এবোনিমে ডেস টৃরামওয়েস দে মিউনিখ" প্রতিষ্ঠিত হয়। ১৮৮২সালে, "মুঞ্চনের ট্রামবাহ্ন-একতিয়েনগেসেলসক্রাফ্ট" (এমটিএজি) প্রতিষ্ঠিত হয়।

বৈদ্যুতিক ট্রাম ব্যবস্থা ১৮৯৫সালে চালু হয়, এবং ১৯০০সালে, ঘোড়ারগাড়ি ব্যবস্থা বন্ধ করে দেয়া হয়। ১৯০৭সালে, এমটিএজি কে শহরভুক্ত করা হয় এবং এটির নাম পরিবর্তন করে "স্তাডটিশে স্ত্রাবেনবাহনেন" করা হয়। ১৯১৯সালে, পৌর সংস্থা "মুঞ্চনের স্ত্রাবেনবাহনেন" গঠিত হয়। ১৯৪৫সালে দ্বিতীয় বিশ্বযুদ্ধের শেষে, মাত্র ২০টি ট্রাম লাইন বাকি রয়ে যায়, ৪৪৪টি ট্রামের মধ্যে মাত্র ১৬৮টি ট্রাম কর্মক্ষম অবস্থায় ছিল। ১৯৫৬সালে, যুদ্ধের পর প্রথম নতুন ট্রাম লাইন খোলা হয়।

সঠিক অনুচ্ছেদ শিরোনাম কোনটি?
titleA. ইতিহাস
titleB. আর ট্রাম
titleC. এস ট্রাম
titleD. কার্যপ্রণালি
উত্তর: titleA
তার প্রিয় রং ছিল হলুদ। সাহিত্যিক প্রিয় চরিত্র ছিল কাউন্ট ড্রাকুলা আর গার্গানতুয়াগার্সিয়া। ঐতিহাসিক চরিত্রের মধ্যে প্রিয় ছিল জুলিয়ো সিজার। সংগীতস্রষ্টার প্রিয় বেলা বাতকের। আর সবচেয়ে অপছন্দ করতেন ক্রিস্টোফার কলম্বাসকে। প্রিয় খাবার ছিল ফরাসি ‘কানা অ লরাঞ্জ’, এটি কমলার সসে রান্না করা হাঁসের রোস্ট। কলম্বিয়ার ক্যারিবীয় উপকূলের বাইয়েনাতো সংগীত ছিল তার জীবন ও লেখালেখিতে অবিচ্ছেদ্য অনুষঙ্গ।

সঠিক অনুচ্ছেদ শিরোনাম কোনটি?
titleA. পছন্দ-অপছন্দ
titleB. প্রতিষ্ঠান
titleC. চলচ্চিত্র
titleD. মৃত্যু
উত্তর: titleA
রোজা অন্ধ্র প্রদেশের চিত্তুর জেলার তিরুপতিতে নাগরাজ রেড্ডি এবং ললিতার ঘরে ১৯৭২ সালের ১৭ নভেম্বর জন্মগ্রহণ করেন। জন্মের সময় তার নাম রাখা হয় শ্রী লতা। তিনি ছিলেন দুই ভাই কুমারস্বামী রেড্ডি এবং রামপ্রসাদ রেড্ডির সাথে বাবা-মার একমাত্র মেয়ে। পরে পরিবারটি হায়দরাবাদে চলে আসে। তিনি তিরুপতির শ্রী পদ্মাবতী মহিলা বিশ্ববিদ্যালয় থেকে রাষ্ট্রবিজ্ঞানে স্নাতক ডিগ্রি লাভ করেন। রোজা কুচিপুডি শিখেন এবং চলচ্চিত্রে প্রবেশের আগে নৃত্যে পারফর্ম করতেন।

সঠিক অনুচ্ছেদ শিরোনাম কোনটি?
titleA. প্রাথমিক জীবন
titleB. অন্যান্য কাজ
titleC. রাজনৈতিক জীবন
titleD. ব্যক্তিগত জীবন
উত্তর: titleA
রাউলের ২০১০ সালে ক্লাব ছাড়ার পর রোনালদোকে ক্লাবের ৭নং জার্সি প্রদান করা হয়। ২৩শে অক্টোবর, রোনালদো রেসিং দে সান্তাদের এর বিপক্ষে ৪ গোল করেন, যা এক খেলায় তার সর্বোচ্চ গোল। এর ফলে তিনি টানা ৬ খেলায় (লা লীগায় তিনটি, চ্যাম্পিয়ন্স লীগে ১টি, এবং পর্তুগালের হয়ে ২টি) ১১ গোল করেন যা এক মাসে তার সর্বোচ্চ। বার্সেলোনার বিরুদ্ধে ন্যু ক্যাম্পে ৫-০ গোলে পরাজিত হওয়ার আগের খেলায়, রোনালদো অ্যাতলেতিকো বিলবাওয়ের বিরুদ্ধে লা লীগায় তার ২য় হ্যাট্রিক করেন। ২০১০ সালের শেষ খেলায় কোপা দেল রেতে লেভান্তের বিরুদ্ধে, রিয়ালের ৮-০ গোলে জয়লাভের খেলায় রোনালদো আবারো হ্যাট্রিক করেন।
রোনালদো ২০১১ সাল খুব প্রতিশ্রুতিময় ভাবে শুরু করেন, বিশেষ করে তিনি রিয়াল মাদ্রিদের কয়েকটি রেকর্ড ভঙ্গ করেন যা পূর্বে আলফেদ্রো দি স্টেফানো, হুগো সানচেজ এবং ম্যানুয়েল আলদায়ের মত গ্রেট খেলোয়াড়দের অধিকারে ছিল। গেতাফের বিরুদ্ধে রিয়ালের ৩-২ গোলে জয়লাভের খেলায় গুরুত্বপূর্ণ জোড়া গোল করে তিনি তার এই গোলবন্যা শুরু করেন। ৯ জানুয়ারি, তিনি ভিলারিয়ালের বিপক্ষে হ্যাট্রিক এবং সদ্য ইনজুরি ফেরত কাকা কে একটি একটি গোলে সহায়তা করার মাধ্যমে তিনি তার ভাল খেলার ধারা অব্যাহত রাখেন। ৩ মার্চ ২০১১ সালে, রিয়ালের মালাগাকে ৭-০ গোলে উড়িয়ে দেয়ার খেলায় রোনালদো হ্যাট্রিক করেন। যদিও খেলার শেষে তিনি মাসল ইনজুরিতে পড়েন যা তাকে ১০ দিন দলের বাইরে রাখে।
এপ্রিল মাসে তিনি খুব ভালভাবে দলে প্রত্যাবর্তন করেন, টানা তিন খেলায় গোল করার মাধ্যমে (চ্যাম্পিয়ন্স লীগের কোয়ার্টার ফাইনালে টটেনহাম হটস্পারের বিরুদ্ধে ২ গোল সহ)।

বার্সেলোনার বিরুদ্ধে লা লীগার খেলায় রোনালদো পেনাল্টি কিক হতে গোল করেন এবং মৌসুমে তার গোলসংখ্যা ৪১ এ নিয়ে যান। ২০শে এপ্রিল, রোনালদো বার্সেলোনার বিরুদ্ধে ২০১১ কোপা দেল রের ফাইনালে ১০৩ মিনিটে জয়সূচক গোল করেন। এই গোল পরবর্তীকালে বিভিন্ন দর্শক জরিপে রোনালদো ও রিয়াল মাদ্রিদের মৌসুমের সেরা গোল হিসেবে নির্বাচিত হয় যার মধ্যে "মার্কা" ও রিয়াল মাদ্রিদের ওয়েবসাইট ছিল উল্লেখযোগ্য। ৭ মে সেভিয়ার মাঠে রিয়ালের ৬-২ গোলে জয়লাভের খেলায় রোনালদো পুনরায় ৪ গোল করেন যার ফলে মৌসুমে তার গোলসংখ্যা দাড়ায় নিজের সর্বোচ্চ ৪৬ গোলে (এর আগে তিনি ইউনাইটেডের হয়ে এক মৌসুমে ৪২ গোল করেন)। এর তিনদিন পরে, গেতাফের বিরুদ্ধে একটি হ্যাট্রিকের মাধ্যমে তিনি তার গোলসংখ্যা ৪৯ গোলে উন্নীত করেন। ১৫ই মে ভিলারিয়ালের সাথে ৩-১ গোলে জয়লাভের খেলায় রোনালদো ফ্রি-কিক থেকে ২ গোল করেন। এর ফলে তিনি লা লীগায় ১ মৌসুমে টেলমো জারা ও হুগো সানচেসের ৩৮ গোলের রেকর্ডে ভাগ বসান।

২১শে মে, আলমেরিয়ার বিরুদ্ধে শেষ লীগ ম্যাচে তিনি জোড়া গোল করেন এর ফলে লা লীগার ইতিহাসে একমাত্র খেলোয়াড় হিসেবে ১ মৌসুমে ৪০ গোল করার কৃতিত্ব অর্জন করেন। এর ফলে তিনি পুনরায় ইউরোপিয়ান গোল্ডেন শু অ্যাওয়ার্ড জেতেন। তিনিই প্রথম খেলোয়াড় যিনি ২ টি ভিন্ন লীগে খেলে এই পুরস্কার ২ বার পান। তিনি এই মৌসুমে ৪০ গোল করার মাধ্যমে মার্কা কর্তৃক পিচিচি ট্রফি পান। রোনালদো প্রতি ৭০.৭ মিনিটে গোল করার মাধ্যমে জারার রেকর্ড ভাঙেন। এর ফলে তিনি স্পোর্টস ইলাস্ট্রেডের বিশ্ব একাদশে স্থান পান, যারা তাকে বিশ্বের সেরা ফুটবলার হিসেবে অভিহিত করে।

রোনালদো রিয়ালের হয়ে তার ২য় মৌসুমে ক্লাবের হয়ে প্রথম ট্রফি কোপা দেল রে জেতেন এবং ৫৩ টি গোল করেন যার মধ্যে ২৫টি করেন ডান পা থেকে (ফ্রি-কিক ও পেনাল্টি কিক থেকে গোল ব্যতীত) ও ৯টি বাম পা থেকে।

সঠিক অনুচ্ছেদ শিরোনাম কোনটি?
titleA. ম্যানচেস্টার ইউনাইটেড
titleB. ২০০৬–২০০৯
titleC. রিয়াল মাদ্রিদ
titleD. ২০১০-১১ মৌসুম
উত্তর: titleD
স্বদেশী আন্দোলনে তার গান ছিল অসীম প্রেরণার উৎসস্থল। ৭ আগস্ট, ১৯০৫ সালে বঙ্গভঙ্গের বিরুদ্ধে কলকাতার টাউনহলে একটি জনসভা অনুষ্ঠিত হয়। এতে বিলাতী পণ্য বর্জন এবং স্বদেশী পণ্য গ্রহণের সিদ্ধান্ত নেন বাংলার প্রখ্যাত নেতৃবর্গ। ভারতের সাধারণ জনগণ বিশেষতঃ আহমেদাবাদ এবং বোম্বের অধিবাসীগণ ভারতে তৈরী বস্ত্র ব্যবহার করতে শুরু করেন। কিন্তু এ কাপড়গুলোর গুণগতমান বিলাতে তৈরী কাপড়ের তুলনায় তেমন মসৃণ ও ভাল ছিল না। এর ফলে কিছুসংখ্যক ভারতবাসী খুশী হতে পারেননি। এই কিছুসংখ্যক ভারতীয়দেরকে ঘিরে রজনীকান্ত রচনা করেন তার বিখ্যাত দেশাত্মবোধক ও অবিস্মরণীয় গান - 

এই একটি গান রচনার ফলে রাজশাহীর পল্লী-কবি রজনীকান্ত সমগ্র বঙ্গের জাতীয় কবি - "কান্তকবি" রজনীকান্ত হয়ে উঠলেন ও জনসমক্ষে ব্যাপক পরিচিতি লাভ করলেন। প্রায়শঃই তার গানগুলোকে কান্তগীতি নামে অভিহিত করা হতো।

এ গানটি রচনার ফলে পুরো বাংলায় অদ্ভুত গণ-আন্দোলন ও নবজাগরণের পরিবেশ সৃষ্টি করে। গানের কথা, সুর ও মাহাত্ম্য বিপুল জনপ্রিয়তা অর্জন করায় রজনীকান্তও ভীষণ খুশি হয়েছিলেন। স্বদেশী আন্দোলনের সাথে জড়িত ব্যক্তিবর্গও গানটিকে উপজীব্য করে ব্যাপক উৎসাহ-উদ্দীপণায় অগ্রসর হতে থাকেন। ভারতীয় বিপ্লবী নেতারাও পরবর্তী বছরগুলোয় বেশ সোৎসাহে আন্দোলনে ঝাঁপিয়ে পড়েছিলেন গানটিকে ঘিরে।

পরবর্তীকালে তিনি প্রায় একই ঘরানার আরো একটি জনপ্রিয় গান রচনা করেন -

গানটির পরবর্তী চরণগুলো ছিল মূলতঃ ব্রিটিশ পণ্য বর্জন সংক্রান্ত। বিখ্যাত আরো একটি গান তিনি প্রার্থনাসঙ্গীত হিসেবে রচনা করেছিলেন -
সঠিক অনুচ্ছেদ শিরোনাম কোনটি?
titleA. শেষ দিনগুলোয়
titleB. শিক্ষাজীবন
titleC. কর্মজীবন
titleD. বঙ্গভঙ্গ ও স্বদেশী আন্দোলন
উত্তর: titleD
পারাদ্বীপ বন্দরে ১৩ মিটারের (৪৩ ফুট) ন্যূনতম গভীরতা সহ ২০ টি বার্থ বার রয়েছে। এটি ৯০,০০০ ডিডব্লুটি পর্যন্ত ওজনের জাহাজগুলি ধারণ করতে পারে। 

সম্পূর্ণ স্বয়ংক্রিয় কয়লা হ্যান্ডলিং ব্যবস্থার দ্বারা বন্দরটি প্রতিবছর ২০ মিলিয়ন টন কয়লা আমদানি করতে পারে। একটি পয়েন্ট মুরিং সিস্টেম রয়েছে বন্দরে, যা ইন্ডিয়ান ওয়েলের কাঁচামালের জন্য অত্যন্ত বড় জাহাজ পরিচালনা করে।

২০১৫ সালের হিসাবে, ক্যাপসাইজ জাহাজগুলি পরিচালনা করার জন্য বন্দরটিকে সক্ষম করার জন্য বন্দরের গভীরতা অন্তত ১৫.৭ মিটার (৫২ ফুট) পর্যন্ত বৃদ্ধি করা হচ্ছে। ৬ টি অতিরিক্ত বার্থ সহ একটি পশ্চিম ডক সম্পূর্ণ হয়েছে। অন্যান্য বৃহৎ সম্প্রসারণ প্রকল্পগুলির সঙ্গে বন্দরটির পণ্যসম্ভার পরিচালনা ক্ষমতা ২০২০ সালের মধ্যে ১৮০ মিলিয়ন টনে বৃদ্ধি করার পরিকল্পনা রয়েছে। 

সঠিক অনুচ্ছেদ শিরোনাম কোনটি?
titleA. সু্যোগ-সুবিধা
titleB. পণ্য নিয়ন্ত্রণ
titleC. ইতিহাস
titleD. প্রধান পরিকল্পনা
উত্তর: titleA
ভারতবর্ষে ফিরে আসার পর অনিল করঞ্জাই পুনরায় বামপন্হী সাংস্কৃতিক আন্দোলনে যোগ দেন এবং সেই সূত্রে তার সঙ্গে ব্রিটিশ গবেষক জুলিয়েট রেনোল্ডসের পরিচয় হয় । তারা বিবাহসূত্রে আবদ্ধ না হলেও একত্রে থাকতেন । আনিলকে নূতন উদ্যমে জীবন্ত করে তোলেন জুলিয়েট; সে সম্পর্ক তাদের আজীবন ছিল ।জুলিয়েটের সংস্পর্শে অনিলের ছবিগুলি বিক্রয়যোগ্য হয়ে উঠতে পেরেছিল ।অনিল যখন দেশে ফিরলেন তখন করুণানিধান মুখোপাধ্যায় পাটনা থেকে দিল্লিতে চলে এসেছিলেন । অনিলের মৃত্যুর পর অনিলের কাজের সংরক্ষণ এবং অনিল সম্পর্কে গবেষণার কাজ চালিয়ে গেছেন জুলিয়েট । অনিল দেশে ফেরার পর বামপন্হী সাংস্কৃতিক আন্দোলন তৃণমূল স্তর পর্যন্ত শিকড় বিস্তার করে ফেলেছিল; অনিল ও জুলিয়েট ভারতবর্ষের প্রত্যন্ত গ্রামাঞ্চলে যেতেন এবং ভিন্ন ভিন্ন অঞ্চলের লৌকিক ছবি আঁকার শৈলীর সঙ্গে পরিচিত হতেন । এই অভি্ঞ্জতা বিপুল পরিবর্তন এনেছিল আনিলের ছবি আঁকায় এবং লেখায় । শ্রীমতী রেনোল্ডস ছিলেন ভারতীয় ভাস্কর্য বিষেশজ্ঞ ।

সঠিক অনুচ্ছেদ শিরোনাম কোনটি?
titleA. হাংরি আন্দোলন
titleB. পুরস্কার
titleC. জীবনী
titleD. নূতন উদ্যম
উত্তর: titleD